b'\n_START_ARTICLE_\nHotel\n_START_PARAGRAPH_\nHotel je zgradba komercialnega tipa, ki za razmeroma kratek \xc4\x8das nudi preno\xc4\x8di\xc5\xa1\xc4\x8de proti pla\xc4\x8dilu. Po navadi hoteli nudijo tudi dodatne storitve, kot so restavracija, bazen, savna, itd. Nekateri hoteli imajo tudi prostore za konference ali sestanke z namenom, da privabijo izbrani del gostov._NEWLINE_Hotel se razlikuje od motela, saj ima ve\xc4\x8dina motelov vhod v sobe iz zunanje strani, medtem ko imajo hoteli vhod znotraj objekta, s tem je pove\xc4\x8dana varnost gostov in udobje namestitve.'